CELEX: 62021CN0808
Language: et
Date: 2021-12-21 00:00:00
Title: Kohtuasi C-808/21: 21. detsembril 2021 esitatud hagi – Euroopa Komisjon versus Tšehhi Vabariik

7.3.2022   
            
            
               ET
            
            
               Euroopa Liidu Teataja
            
            
               C 109/18
            
         
      21. detsembril 2021 esitatud hagi – Euroopa Komisjon versus Tšehhi Vabariik
      (Kohtuasi C-808/21)
      (2022/C 109/25)
      Kohtumenetluse keel: tšehhi
      
         Pooled
      
      
         Hageja: Euroopa Komisjon (esindajad: P. Ondrůšek, J. Tomkin)
      
         Kostja: Tšehhi Vabariik
      
         Hageja nõuded
      
      
                  —
               
               
                  Tuvastada, et kuna Tšehhi Vabariik ei jätnud liidu kodanikele, kellele ei ole Tšehhi Vabariigi kodakondsust, ent kes elavad selles liikmesriigis, õigust saada poliitilise erakonna või poliitilise liikumise liikmeks, siis rikkus Tšehhi Vabariik kohustusi, mis lasuvad tal vastavalt Euroopa Liidu toimimise lepingu artiklile 22;
               
            
                  —
               
               
                  mõista kohtukulud välja Tšehhi Vabariigilt.
               
            
         Väited ja peamised argumendid
      
      Euroopa Liidu toimimise lepingu artikli 22 järgi on igal liidu kodanikul, kes elab liikmesriigis, mille kodanik ta ei ole, selles liikmesriigis kohalikel valimistel ning Euroopa Parlamendi valimistel õigus valida ja olla valitud samadel tingimustel kui selle riigi kodanikel.
      Komisjon leiab, et kuna liidu kodanikel, kellel ei ole Tšehhi Vabariigi kodakondsust, aga kes elavad Tšehhi Vabariigi territooriumil, ei ole õigust saada poliitilise erakonna või poliitilise liikumise liikmeks, ei saa need kodanikud kasutada neile Euroopa Liidu toimise lepingu artikliga 22 antud poliitilisi õigusi samadel tingimustel nagu Tšehhi Vabariigi kodanikud.